**คณะสัตวแพทยศาสตร์ มข. ต้อนรับคณะอาจารย์และนักเรียน กิจกรรมค่ายวิชาการจากโรงเรียนสาธิตมหาวิทยาลัยขอนแก่น ฝ่ายมัธยมศึกษา ศึกษาศาสตร์**

เมื่อวันอังคาร ที่ 8 พฤศจิกายน 2559 ที่ผ่านมา เวลา 09.00-11.30 น. ณ ห้องประชุมอาชาไนย ชั้น 5 อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น โดย **รศ.น.สพ.ดร. ชูชาติ กมลเลิศ** คณบดี และเจ้าหน้าที่งานบริการการศึกษา คณะสัตวแพทยศาสตร์ มหาวิทยาลัยขอนแก่น ได้ให้การต้อนรับคณะอาจารย์ และนักเรียน กิจกรรมค่ายวิชาการ จากโรงเรียนสาธิตมหาวิทยาลัยขอนแก่น ฝ่ายมัธยมศึกษา (ศึกษาศาสตร์) นำโดย **อาจารย์นนทิช กุลวิเศษ อาจารย์เกรียง นาคเอก และอาจารย์พงศ์ควัน ขาวกุญชร**  ซึ่งเดินทางมาเยี่ยมชมคณะฯ โดยวัตถุประสงค์ของการเยี่ยมชมในครั้งนี้ก็เพื่อเปิดให้นักเรียนชั้นมัธยมศึกษาปีที่ 4 และ 5 จำนวน 30 คน ที่เข้าร่วมค่ายวิชาการ ได้เข้าศึกษาเรียนรู้เกี่ยวกับหลักสูตร การเรียนการสอน การทำกิจกรรม ตลอดจนสิ่งอำนวยความสะดวกต่างๆของคณะสัตวแพทยศาสตร์ รวมถึงประเด็นอื่นๆที่เกี่ยวข้องกับวิชาชีพการสัตวแพทย์ อันจะเป็นข้อมูลให้นักเรียนใช้ในการเตรียมตัวสอบเข้าศึกษาต่อในระดับอุดมศึกษาต่อไป